

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.240

 (protokols Nr.8, 7.p.)

**Par daudzdzīvokļu dzīvojamās mājas Maija ielā 4 pārvaldīšanas tiesību nodošanu pilnvarotajai personai**

Priekuļu novada pašvaldības dome izskata jautājumu par daudzdzīvokļu dzīvojamās mājas Maija ielā 4, Liepā, Liepas pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot Priekuļu novada pašvaldības rīcībā esošo informāciju, konstatēts:

1. Nekustamais īpašums daudzdzīvokļu dzīvojamā māja un zemes gabals 0,595 ha platībā Maija ielā 4, Liepā, Liepas pagastā, Priekuļu novadā ar kadastra numuru 42600030241 ir sadalīts 90 dzīvokļu īpašumos;
2. Dzīvojamā mājā 80 dzīvokļi ir pašvaldības īpašumi;
3. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot SIA “CDzP";
4. 2021.gada 8.jūnijā Priekuļu novada pašvaldībā tika saņemts iesniegums no SIA “CDzP” (reģ. Nr.44103029458) par Maija ielas 4, Liepā, Liepas pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā SIA “CDzP”, kā jaunais pārvaldnieks, lūdz nodot dzīvojamās mājas lietu un pārējos ar pārvaldīšanu saistītos dokumentus, pamatojoties uz dzīvokļu īpašnieku 2020.gada 8.augusta kopsapulces protokola Nr.1/2020 un 2020.gada 10.augusta aptaujas lapas lēmumiem;
5. No daudzdzīvokļu dzīvojamās mājas Maija ielā 4, Liepā, Liepas pagastā, Priekuļu novadā, dzīvokļu īpašnieku kopsapulces un aptaujas lapas lēmumiem izriet, ka mājas dzīvokļu īpašnieki nolēma:

5.1. pārņemt dzīvokļu īpašumu īpašnieku pārvaldīšanā nekustamo īpašumu Maija ielā 4, Liepā, Liepas pagastā, Priekuļu novadā – dzīvojamo māju,

5.2. slēgt dzīvokļu īpašumu īpašnieku savstarpēju līgumu ar SIA “CDzP”, lai nodrošinātu turpmāku nekustamā īpašuma pārvaldīšanu atbilstoši Dzīvojamo māju pārvaldīšanas likuma prasībām;

1. Ar 2021.gada 01.jūniju Maija ielas 4, Liepā, Liepas pagastā, Priekuļu novadā daudzdzīvokļu dzīvojamās mājas dzīvokļu īpašnieku kopība un SIA “CDzP” noslēguši savstarpēju Dzīvojamās mājas pārvaldīšanas pilnvarojuma līgumu, kurā noteikta apsaimniekošanas maksa EUR 0,25 (bez PVN) par 1 m2 apsaimniekojamās platības un dzīvojamās mājas uzturēšanas un remontdarbu izmaksas, pamatojoties uz 2020.gada 7.augusta sapulces protokolu, vasaras periodā no 1.maija līdz 31.oktobrim EUR 0,25 bez PNV un ziemas periodā no 1.novembra līdz 30.aprīlim EUR 0,15 bez PVN par 1m2 apsaimniekojamās platības;
2. Pamatojoties uz 2019.gada 22.decembra līgumu Nr. 3.4-37/2019-2119, finanšu līdzekļi un mājas lieta par nekustamo īpašumu Maija ielā 4, Liepā, Liepas pagastā, Priekuļu novadā nodotas SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Tautsaimniecības komitejas 2021.gada 17.jūnija lēmumu (protokols Nr,6), Finanšu komitejas 2021.gada 21.jūnija (protokols Nr.7) atzinumu par lēmuma projektu, atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Maija ielā 4, Liepā, Liepas pagastā, Priekuļu novadā, ar kadastra numuru 42600030241 un tai funkcionāli piesaistītā zemes gabala 0,595 ha platībā, pārvaldīšanas tiesības nodošanu SIA “CDzP”, reģistrācijas numurs LV44103029458, juridiskā adrese: Gaujas iela 7, Cēsis, Cēsu novads, LV-4101;
2. Uzdot Juridiskai nodaļai sagatavot vienošanos par grozījumiem 2019. gada 12.decembra pārvaldīšanas-pilnvarojuma līguma Nr. 3.4‑37/2019-2119 1.pielikuma 3.3.punktā;
3. Informēt Finanšu un grāmatvedības nodaļu par dzīvojamās mājas apsaimniekošanas maksu;
4. Atbildīgais par lēmuma izpildi namu pārvaldniece Inga Ulmane.
5. Kontroli par lēmuma izpildi veic Priekuļu novada pašvaldības izpilddirektors F.Puņeiko.

Pielikumā: 1. Dzīvojamās mājas pārvaldīšanas pilnvarojuma līgums uz 35 lp;

 2. Aptaujas lapa uz 11 lp;

 3. kopsapulces protokols uz 9 lp.

Domes priekšsēdētāja (paraksts) Elīna Stapulone